Visit Site
Recommended byColombia
ఇండియా సిమెంట్స్ 70 ఏళ్ల ప్రస్థానం, ఆ సంస్థతో శ్రీనివాసన్ 50 ఏళ్ల అనుబంధాన్ని పురస్కరించుకొని కాఫీ టేబుల్ బుక్‌ను శుక్రవారం చెన్నైలో రిలీజ్ చేశారు. డిఫైయింగ్ ది పరాడిగమ్ పేరిట శ్రీనివాసన్‌పై రూపొందించిన ఈ పుస్తకాన్ని తమిళనాడు సీఎం పళనిస్వామి రిలీజ్ చేయగా.. తొలి కాపీని మహేంద్ర సింగ్ ధోనికి అందజేశారు. ఈ కార్యక్రమంలో కపిల్ దేవ్, సునీల్ గవాస్కర్, రాహుల్ ద్రావిడ్, యువరాజ్ సింగ్, గంభీర్, సెహ్వాగ్, శ్రీనాథ్ తదితర క్రికెటర్లు పాల్గొన్నారు.
ఈ కార్యక్రమంలో మహీ మాట్లాడుతూ.. శ్రీనివాసన్‌ను ప్రేమించొచ్చు, ద్వేషించొచ్చు, కానీ ఆయన్ను మాత్రం విస్మరించలేం. చాలా మంది ఆయన్ను ప్రేమించే వారేనని చెప్పుకొచ్చాడు. శ్రీనివాసన్‌ బీసీసీఐ కోశాధికారిగా ఉన్న సమయంలో ఆయన్ను తొలిసారి కలిశానని చెప్పిన మహీ.. అప్పటి వరకూ ఆటగాళ్లు వేతనాలు అందుకోవడానికి నాలుగు నెలలు ఆగాల్సి వచ్చేది. కానీ శ్రీని ఆ సమస్యను పరిష్కరించారని తెలిపాడు.
శ్రీనివాసన్‌తో సాన్నిహిత్యం కారణంగా ధోనీ విమర్శలు ఎదుర్కొన్నాడు. స్పాట్ ఫిక్సింగ్ వ్యవహారంలో శ్రీనివాసన్ మేనల్లుడు గురునాథ్ మెయియప్పన్ పాత్ర తేల్చేందుకు ముద్గల్ కమిటీ మహీని ప్రశ్నించింది కూడా. కానీ శ్రీనివాసన్, ధోనీ మధ్య అనుబంధం ఏమాత్రం తగ్గలేదు. చెన్నై సూపర్ కింగ్స్‌తో సుదీర్ఘ కాలం పని చేయడం వల్ల శ్రీనివాసన్‌తో ప్రత్యేక అనుబంధం ఏర్పడిందని ధోనీ చెప్పుకొచ్చాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.